கேள்வி: மருந்தியக்கத் தாக்கவியல் - படிநிலைகள் குறித்து விரிவாக சொல்லுங்கள்.
பதில்: ஒரு உயிரினத்தின் உடலில் மருந்து செலுத்தப்பட்ட பின் ஏற்படும் பல கட்ட நிகழ்வுகள் ADME (அல்லது LADME) என்றழைக்கப்படுகின்றன. அவை பின்வருமாறு, * விடுபடுதல் (Liberation) -மருந்தில் உள்ள மூலப்பொருள் மருந்தின் மூல உருவாக்கத்திலிருந்து பிரியும் செயல். * உறிஞ்சுதல் (Absorbtion)-மருந்து அதன் செலுத்தப்பட்ட இடத்திலிருந்து உடலின் தொகுதிச் சுற்றோட்டம் நுழையும் செயல். * பகிர்மானம் (Distribution)-உடலின் திரவங்கள் மற்றும் திசுக்கள் முழுவதும் மருந்து மூலப்பொருட்களின் பரவல். * வளர்சிதை மாற்றம் (Metabolism)- மருந்துகளால் ஏற்படும் விளைவுகள் மற்றும் மருந்துகள் வளர்சிதைப்பொருள் முறிவு அடைதல் * கழிவுநீக்கம் (Excretion)-உடலில் இருந்து மருந்துப்பொருள் அல்லது வளர்சிதைப்பொருட்களை அகற்றுதல். அரிதான சந்தர்ப்பங்களில், சில மருந்துகள் மீளமுடியாத வகையில் உடல் திசுக்களில் குவிந்து விடுகின்றன. சில பாடப்புத்தகங்கள் முதல் இரண்டு கட்டங்களை சேர்த்துக் குறிப்பிடுகின்றன, ஏனெனில் மருந்து பல்வேறு நேரங்களில் செயல்படும் வடிவத்தில் அளிக்கப்படும், இதன் பொருட்டு விடுபடுதல் (liberation) கட்டம் இருக்காது. மற்ற சில புத்தகங்கள் பகிர்மானம் (distribution), வளர்சிதைமாற்றம் (metabolism), மற்றும் கழிவுநீக்கம் (excretion) ஆகியவற்றை இணைத்து "விநியோக கட்டம்" (disposition phase) என்று குறிப்பிடுகின்றன. சில ஆசிரியர்கள் மருந்தின் நச்சுப் பக்கவிளைவுகளை (toxicological aspect) சேர்த்து, ADME-Tox அல்லது ADMET என்று குறிப்பிடுகின்றனர். வளர்சிதைமாற்றம் (metabolism) மற்றும் வெளியேற்றம் (excretion) ஆகிய இரு கட்டங்களையும் சேர்த்து "நீக்கம்" (elimination) கட்டமாகக் குறிப்பிடப்படுகின்றனர்.